Jiezno dvaras

Jiezno dvaras – dvaras, stovėjęs Jiezne. Išlikusi dvaro oficina (dirbtuvė), kurioje buvo virtuvė, skalbykla, tarnų gyvenamieji kambariai. Tai XVIII a. barokinės architektūros paminklas.

Istorija 

1775 m. Pacai pastatydino rūmus, kuriuose buvo 12 salių, 52 kambariai ir 365 langai (pagal mėnesių, savaičių ir dienų skaičių metuose), rūmus puošė freskos, paauksuoti medžio raižiniai, Venecijos veidrodžiai, kuriuos sunaikino 1837 m. gaisras.

XIX a. dvaro savininkas buvo Liudvikas Mykolas Pacas (1780–1835). Jis rėmė 1831 m. sukilimą, vadovavo sukilėlių korpusui. Rusijos valdžiai sukilimą nuslopinus, buvo priverstas bėgti į užsienį, o dvaras buvo konfiskuotas. 1837 m. rūmai sudegė.

XX a. rūmų liekanos perleistos internatinei mokyklai.

Šaltiniai

Nuorodos 

 Lietuvos dvarų duomenų bazė. Jiezno dvaras 
 Žygimantas Buržinskas, Dingęs Lietuvos Versalis 

Jieznas
Prienų rajono dvarai